INSTRUCȚIUNI pentru baza de date

INSTRUCȚIUNI

pentru folosirea bazei de date

Baza de date care fundamentează teza de doctorat (numită chiar Compas, după numele sistemului de prelucrare) se găsește în același director cu acest document. În această versiune nu se găsesc decât tabelele principale[1], care însă oferă toată informația necesară, complementară volumului II Anexe. În acesta din urmă ar fi fost practic imposibil de redat toată informația brută, care după estimări depășesc cu mult 1000 de pagini-hârtie. Formatul digital (deci utilizabil pe calculator) reprezintă neîndoielnic formatul de publicare al viitorului, cel puțin din considerente financiare, fiindcă se pot face publice cantități enorme de informație, la costuri astăzi foarte modeste.

Tabela cheie este IDENTITATE, unde veți găsi toate datele necesare despre piesa aflată în studiu: bibliografie/ loc păstrare, trimiterea la ilustrație/ numărul de inventar (pentru piese nepublicate), sit, complex (acolo unde este cunoscut), încadrare culturală[2], cronologie (orientativă[3]), tipologie (cu mai multe câmpuri[4]), factură tehnologică, grupa funcțională, două câmpuri de tipul Yes/No pentru prezența/ absența decorului și anexelor de turnare/ anse. Câmpul cel mai important este însă nr_ordine[5], care este un identificator unic, de regăsit și în alte tabele, permițând agregarea informației.

Conținutul specific al fiecărei tabele este notat la Proprietățile fiecărui tabel, așa încât, dacă butonul detalii de pe toolbar este activ puteți citi acea scurtă prezentare.

Dintre obiectele de cercetare (queries în primul rând) nu sunt prezentate decât, cu titlu de exemplu, 4 dintre cele utilizate mai frecvent, care permit vizualizarea a două sau trei tabele în același timp. Accesul la alte obiecte ale bazei de date va fi posibil, după negocieri directe cu autorul[6].

Unul dintre aceste queries a făcut obiectul unei transpuneri în HTML (indent_numeric.htm), având drept unic avantaj posibilitate de vizualizare a tuturor datelor dintr-o înregistrare; documentul este însă mult mai greu de folosit prin comparație cu posibilitățile de navigare/ selecție oferite de tabele sau interogări (= queries).

[1] Lipsesc alte utilitare, folosite frecvent de autor, fiindcă sunt parte a unui sistem integrat, cu referințe bibliografice, geografice, culturale, care depășesc limitele stricte ale subiectul tezei, și care fac obiectul drepturilor de autor, ca sistem de cercetare.

[2] De multe ori exprimată extrem de sec și codificat. Baza de date nu este deocamdată complet pregătită pentru vizitare, existând într-un stadiu de utilizare personală (cu multe notații care pot să nu fie inteligibile pentru alte persoane decât utilizatorul primar, adică autorul acestor rânduri)

[3] Încadrările din baza de date sunt în principiu, de obicei largi. Față de diferențele constatate cu textul tezei acesta din urmă este oficial (multe dintre notațiile cronologice din baza de date sunt vechi). Există două câmpuri, unul post-quem și unul ante-quem, care constituie intervalul de estimare.

[4] [Grupa tipologică] se referă la tipologia locală (de sit); [gr_tip_gen] este o tipologie regională (fie a Câmpiei Române notate CR_* fie a teritoriilor slave notate CSV_*); [gr_regională] este tipologia micro-regională (câmp folosit numai în anumite cazuri, de ex. pentru siturile de la Dulceanca).

[5] Notația normală pentru un câmp este [nr_ordine].

[6] Negocierile vizează strict un anumit cadru de cooperare, cu asumarea unor responsabilități de ambele părți..