Decor (tehnici)

ANEXE TEHNICE - SECȚIUNEA I

(continuare)

M. Memorator DECOR

# M.1. Tehnici decorative

CODUL | DESCRIEREA | UNEALTA TIPICÃ/PROCEDURA
A | Imprimare | șnur (vergea)
B | Împungere | vârf ascuțit
C | Tăiere | cuțit
D | Alveolare | degetul
E | Incizie simplă | băț
F | Incizie multiplă | pieptene
G | Canelură | spatulă
H | Ștampilare cu negativ | negativ de imprimare
I | Ștampilare cu rotiță | rotiță
J | Excizie | modelare/decupare/exfoliere
K | Decor plastic - "coaste" orizontale | modelare
L | Decor plastic - "coaste" verticale | modelare
M | Decor plastic - adăugare | lipire (butoni, brâuri)
N | Decor plastic - traforare (perforare) | decupaje în formă (străpungere, tăiere)
O | Decor plastic - extrudare | împingerea peretelui spre afară
P | Decor plastic - intrudare | împingerea peretelui spre înăuntru
Q | Decor plastic - modelare figurativă | tipar
R | Lustruire | piatră, os
S | Vopsire | baie vopsea, tușe lată
T | Pictare | tușe îngustă
U | Smălțuire |
V | Sgraffitare |
W | Barbotinare | cu referire strictă la decor
X | Natura decorului este greu de precizat |
Y | "Decorul" (in-)voluntar datorat roții |

Imitația unei proceduri (de ex. imitația de rotiță - fără folosirea rotiței) se marchează cu apostrof ('), descriindu-se situația la "observații"; similar pentru o tehnică incompletă (de exemplu o "sgraffitare" care prezintă modelul incizat dar nu și tușa de culoare în lungul inciziei). După cum se vede, au fost cuprinse și tehnici care, la limită, țin și de constituția vasului și de decor, ca codurile K și L (a nu se confunda, totuși, cu fațetarea orizontală și verticală; v. Accidentele morfologice). Atâta vreme cât secțiunea orizontală a vasului rămâne cvasi-circulară la interiorul vasului - nu există o problemă, tehnica fiind una decorativă. Pe de altă parte, Sistemul Compas este conceput pentru prelucrarea ceramicii uzuale și nu poate negocia cu formele speciale (cu secțiune orizontală poligonală sau cu gât asimetric, de exemplu). Pentru aceste situații este recomandat apelul la lucrarea lui Gardin, dacă numărul de piese justifică efortul.

ÎNAPOI LA SUMAR ANEXE TEHNICE

MAI DEPARTE MOTIVE DECORATIVE