Ucraina - morfologie vase incomplete

ANEXE SECȚIUNEA IV (continuare)

J.6 Ucraina (continuare)

Clasificarea jumătăților de vas:

GRAFIC 1 Proporții generale. Sunt comparate datele vaselor întregi (deja clasificate) cu cele ale jumătăților inferioare (crucile mici).

Cea mai importantă constatare a graficului este repetarea aproape în aceiași termeni a unor anomalii de grafic constatate și pe lucrări ale Suzanei Dolinescu Ferche, și anume aglomerarea pieselor fragmentare în colțul din stânga sus; aceasta înseamnă că, din dorința de a avea cât mai multe jumătăți superioare complete (cu diametrul median cunoscut), se forțează desenul în acest sens. În cazul Rusanovei nu prea este cazul, fiindcă nu obișnuiește să completeze profilul cu ceea ce nu știe. Având în vedere că de această dată nu am riscat nimic și nu am măsurat întregiri discutabile, nu mai rămâne decât explicația că arheologii sau desenatorii lor, chiar și cei mai buni dintre ei au tendința de a privi fragmentele ceramice ușor înclinate în afară. Ce rezultă de aici? Unghiuri ceva mai mari la buză, ceva mai mici la umăr, lățimi superioare mai mari și înălțimi superioare mai mici.

Să facem o verificare:

medie UC medie ts medie Ls

vase fragmentare 95,19 108,80 35,59

vase întregi 96,46 112,68 34,26

Dacă unghiul la buză (UC) pare să infirme ipoteza, celelalte două repere o confirmă (o diferență medie de 1,35 la Ls - este o diferență mare).

Riscăm să măsurăm și să clasificăm obiecte deformate. Consecințele asupra studiului frecvenței unor grupe pot fi foarte serioase (să nu uităm: grupele numeroase sunt caracteristice unei culturi). De aici necesitatea de a elimina grupurile de piese care, aproape sigur, nu înseamnă nimic (în graficul de deasupra nul).

Celelalte piese au fost clasificate temporar (cele mai multe cu posibilități ulterioare de opțiune, așa cum se arată în graficul următor).

GRAFIC 2. Formatul superior.

Se continuă procesul de clasificare prin eliminarea posibilităților.

GRAFIC 3. Unghiurile specifice.

Acest grafic este simplificat (fără grupele neimplicate în opțiune).

Procesul de atribuire a jumătăților superioare s-a încheiat aici.

Există și 5 jumătăți inferioare, care însă pot fi clasate direct în baza de date, prin confruntarea cifrelor.

Nu au putut fi clasificate decât 2 din aceste piese.

vezi TABELUL CONCLUZIV morfologie Ucraina (toate vasele clasificabile)

ÎNAPOI LA SUMAR ANEXE

ÎNAPOI LA INDEX

MAI DEPARTE volumetrie Ucraina

Cultura Penkovka