Informații primare

CAPITOLUL 1: MORFOLOGIA ANALITICÃ NUMERICÃ

1.1. Achiziția de date; tipuri de date (continuare)

p. 13

1.1.2. Informații primare

Pentru a putea compara vase ceramice de mărimi diferite, este necesar să alegem o valoare-etalon; aceasta nu ar putea fi decât înălțimea sau diametrul maxim[12]. Am optat pentru diametru (a) fiindcă avem mult mai des cunoștință de acesta fără să știm înălțimea decât viceversa. Cealaltă opțiune ar fi limitat aplicabilitatea sistemului la vase întregi.

În acest scop, raza diametrului maxim (AO) se consideră a avea valoare fixă, cu 40 de diviziuni[13]. Două caracteristici-cheie ale unui vas ceramic se raportează la această valoare.

ÎNAPOI LA SUMAR VOLUMUL I

ÎNAPOI LA INDEX

MAI DEPARTE - § 1.1.2.1. (lățimea)

[12] ORTON 1987, care enunță regula în expunerea metodei "anvelopei". O "anvelopă" este o formă (cu limite mai largi) în care pot intra profile ale unor vase concrete, făcând parte din aceeași familie tipologică (fig.2a, p.37). Esența procedeului constă în aducerea tuturor profilelor la o dimensiune standard (înălțimea sau diametrul maxim) și suprapunerea imaginilor pe un ecran, desenându-se un contur care le cuprinde pe toate. Așa cum se va vedea, și "Sistemul Compas" folosește o dimensiune standard (diametrul maxim) și ajunge la un fel de "anvelopă", pe alte căi și chiar cu alte rezultate. Metoda lui Orton, mai simplă dar și mai imprecisă, a fost creată ca aplicație la ceramica de secol al XVIII-lea, și nu dă rezultate decât pe forme standardizate, cu tipuri net distincte.

[13] Am făcut această opțiune pe vremea când încă păstram acea naivitate eroică de a crede că totul se poate face "de mână", motiv pentru care am ales un număr cu divizibilitate ideală, pentru diametrul maxim (80-40-20-10, unitățile fiind apreciate cu...ochiul). Am renunțat de mult la calculul manual, nu și la valoarea atribuită lui AO (care ar putea fi oricât: 50, 100...), considerând că cele 40 de unități sunt suficient de expresive. După publicarea cărții din 1996, sistemul a devenit operativ pe calculator, folosind și zecimale (bazele de date pot folosi până la 14 zecimale). Considerând că am folosi o singură zecimală, scala noastră ar avea 400 de unități, ceea ce este deja prea mult. Evident, ceea ce contează nu este mărimea lui AO, ci precizia măsurătorii.