Iatrus - capacitate amfore

SECȚIUNEA IV - grafice

G.3. Capacitatea amforelor (Iatrus)

Din grafic lipsesc trei piese mari, de 54 litri (aprox. dublă amphora, cca. 52,4 l.), 42,7 l. (?), 36,7 l. (probabil 4 modius, respectiv 34,8 l.).

Privind graficul, de jos în sus, avem două amfore de masă, cu valori divizionare, 4 exemplare cu o medie de 4,84 l. (4,85 reprezintă jumătate de modius), 3 exemplare cu rezultate mai răsfirate, dar a căror medie face un destul de convingător 6,8 l. (6,55 = dublu congius), un exemplar cu valoare aproximativă a unui modius (9 l. față de 8,7), apoi avem probleme... Următoarele 4 exemplare au valori destul de strânse, cu capacități între 10,7 și 12,3 l, cu media de 11,5 l. Ce înseamnă aceasta? E mult prea puțin decât urna (13,1 l.), dar prea mult pentru un triplu-congius (3,275 x 3 = 9,825). Ar fi greu de dat vina pe desen, fiindcă rezultatele se concentrează pe 11,5, iar abaterea de la norme este prea mare... În fine, avem un exemplar de exact dublu-modius (17,4 în loc de 17,46 l.) și încă un exemplar de 19,65 l., care iarăși nu știm exact ce este, dar este, cu destulă aproximație, multiplul grupei de aproape 5 litri.

În concluzie, avem o dominație netă a grupelor de volum dedicate stocării și transportului solidelor și o tendință de supradimensionare a capacității. Reamintesc măsurătoarea se face până la diametrul minim al gâtului; nu se exclude ca nivelul obișnuit de umplere să fi fost până la umeri (între prizele ansei).

ÎNAPOI LA SUMAR ANEXE

ÎNAPOI LA INDEX

MAI DEPARTE H (Botoșana)