Proporții generale

CAPITOLUL 1: MORFOLOGIA ANALITICÃ NUMERICÃ

1.1. Achiziția de date; tipuri de date (continuare)

1.1.2. Informații primare (continuare)

p. 16

1.1.2.7. Proporții generale

Acest compartiment cuprinde pe tabele patru coloane, cu un conținut familiar[20]:

(1) diametrul la gură raportat la diametrul maxim: f/a = 0,7737341;

(2) diametrul la bază raportat la diametrul maxim: k/a = 0,5466034;

(3) înălțimea raportată la diametrul maxim: I/a = 1,025371;

(4) înălțimea superioară raportată la înălțime: Is/I = 0,3622291. Am optat pentru o "inconsecvență" în sistemul de referință din mai multe motive. În esență, Is/I are avantajul, față de Is/a, de a fi un indicator nemijlocit al raportului Is/Ii (dacă Is/I = 0,36, atunci Ii/I = 0,64). Is/a se poate calcula din relația Is/I x I/a, și este atât de bine exprimat, deși indirect, din raporturile stabilite între lățimea și formatul calotei superioare și înălțimea marginii în norma înălțimii, încât nu am considerat o pierdere absența acestui indicator. Această opțiune am făcut-o intuitiv, la început; am constatat apoi că relația unei înălțimi parțiale (fie ea înălțimea superioară sau inferioară) cu înălțimea totală este un criteriu morfologic fundamental pentru orice sistem morfologic (v., de exemplu, RUSANOVA 1976 și toată școala est-europeană).

ÎNAPOI LA CUPRINS VOLUMUL I

ÎNAPOI LA INDEX

VEZI FIGURA 1

MAI DEPARTE - § 1.1.2.8. (mărimi reale)

[20] Cele trei diametre și înălțimea sunt cel mai des angajate în studiile de morfologie, la care se adaugă uneori alte dimensiuni, ca diametrul gâtului sau înălțimea a ceea ce am numit calote (de pildă lucrările deja citate ale A. Shepard și H Balfet). În ultima vreme se constată o tendință de a nuanța discursul asupra proporțiilor vasului, inclusiv în România (de ex. MORARIU & 1990).