CODÂN ANALIZE GENERALE

SECȚIUNEA V tabele (continuare)

C. Codân analiză generală (RUSANOVA & 1984)

Sunt avute în vedere siturile de la Codân 1 și 2 și situl de la Gorecea (în special faza timpurie mijlocul sec. V). Clasificările culturale sunt, în marea lor majoritate, cele furnizate de autori; unele par greșite (unele vase clasificate Korceak au decor sau sunt, posibil, lucrate pe roata olarului). Post-q(uem) și ante-q(uem) reprezintă, împreună, un interval de cronologie relativă probabilă (este cea propusă de autori).

TABELUL 2. Diametrul la buză și volumele superioare;

s-au selectat numai seriile cu peste 5 membrii (volumele totale nu realizează serii semnificative).

Seriile sunt ordonate cronologic și cultural.

gr. tehn. gr. culturală post-quem ante-q. nr. buze medie D. sup. nr. Vol. sup. medie Vol. sup.

clm cTC 426 475 17 14.90 14 0.70

CLR cTC 426 475 10 17.22 3 0.72

clm Korceak 426 475 56 14.68 40 0.94

clm cTC 476 500 6 13.46 3 0.85

clm Korceak 476 500 34 15.39 27 1.16

clm Korceak 501 600 30 15.42 23 1.09

clm Korceak 601 700 21 18.36 12 1.23

clm L.R. 701 775 45 18.21 17 1.35

clm L.R. 776 800 62 16.92 31 1.10

CLR L.R. 776 800 6 20.40 2 3.20

În ce privește vasele atribuite culturii Tumulilor Carpatici (cTC), se respectă regula conform căreia vasele lucrate la roată (CLR) au medii semnificativ mai mari. Aceste vase tind să dispară la finalul secolului V, iar dimensiunile ceramicii lucrate cu mâna tind să se contracte (scăderea diametrului la buză este constatată pe un număr dublu de exemplare decât creșterea volumului). Acesta pare să fie semnul exterior ale culturilor colportate de societăți în contracție (faptul este bine pus în evidență pe colectivitățile din Muntenia).

Din contră, seriile ceramice slave arhaice reflectă o societate în expansiune (demografică, în mod nemijlocit, dar cu toate implicațiile respective). Vasele Korceak cresc în dimensiuni, de la etapă la etapă (diametre: 14,7 < 15,4 < 18,4), saltul semnificativ realizându-se în secolul VII fapt care, istoric, este perfect justificabil. Evoluția pare să se încetinească în secolul VIII, când, odată cu reapariția producției pe roată, pe ultimul sfert al sec. VIII (prima oară în mediu slav răsăritean), vasele de mari dimensiuni vor fi realizate în această tehnică. Media generală a diametrelor este în recul, ceea ce nu semnifică reducerea dimensiunilor generale ale vaselor, ci adoptarea unei morfologii mai evoluate (putem spune chiar romanizate), respectiv cu o lățime superioară mai mică; volumele superioare continuă însă să crească ușor.

ÎNAPOI LA SUMAR ANEXE

ÎNAPOI LA INDEX

MAI DEPARTE seria morfologică slavă