SECȚIUNEA I: SISTEMUL TEHNOLOGIC

CAPITOLUL 1: MORFOLOGIA ANALITICÃ NUMERICÃ

1.1. Achiziția de date; tipuri de date (continuare)

1.1.2. Informații primare (continuare)

p. 13

1.1.2.1.Lățimea minimă la gât (c) și la baza vasului (această valoare nu se confundă niciodată cu k diametrul bazei ci se măsoară pe exterior, similar măsurării gâtului) se exprimă funcție de a (v. fig. 1).

Lățimea superioară (pe tabele L.s., sau simplu, Ls) se află astfel: din C se coboară o perpendiculară pe a, notând C', apoi se face calculul: 40 : AO x C'O[14]. Valorile AO și C'O se măsoară cu rigla, constatându-se, pe cât posibil, inclusiv fracțiunile de milimetru. În termenii cei mai simpli cu putință,

p. 14

se compară raza (sau diametrul) la gât cu diametrul maxim; acesta din urmă are totdeauna 40 de unități; se face un calcul de proporții, pentru a afla valoarea razei (diametrului) la gât.

Lățimea inferioară (L.i.) presupune o procedură similară: 40 : AO x H'O (sau 40 : AO x G'O, pentru exemplarele fără picior).[15]

În cazul de la Figura 1, L.s.= 28,067, iar L.i.= 21,363. Aceste cifre se citesc astfel: diametrul la gât este, față de diametrul maxim, precum 28 față de 40. Aceste cifre reprezintă deci o scală de măsurătoare.

Deși, cum spuneam, studiul de față nu și-a propus reflecții asupra limbajului discursiv, am simțit nevoia unei clasificări a vaselor ceramice funcție de lățimile constatate (planșa I, fig. 2b), ținând cont de clasificarea, mai largă, a speciilor ceramice, în "deschise" (farfurii, castroane ș.a.) și "închise" (oale, ulcioare ș.a.)[16]. Ocupându-ne aici numai de oale-borcan, am considerat că cele mai largi sunt "semi-deschise", iar cele mai strâmte (caz teoretic) - "închise". Fără utilitate directă pentru borcane, lățimea tip "închis" (sau "semi-închis") are aplicabilitate la alte specii (bolul, cupa ș.a.).

În cazul de la fig.1, C.s. este de tip "lat" (28), iar C.i. este de tip "mediu-lat" (21)[17].

ÎNAPOI LA SUMAR VOLUMUL I

ÎNAPOI LA INDEX

MAI DEPARTE - § 1.1.2.2 (formatul)

[14] Am preferat formula pentru claritatea ei. În practică este de aplicat 80 : AA'[diametrul maxim] x C'O. În limbaj de calculator expresia se scrie 80/[AA]*[CO]. În unele pasaje ale tezei, acest tip de transcriere (în care semnul / înseamnă împărțire, iar semnul * însemnă înmulțire) poate fi întâlnit, nu din dorința de a încurca cititorul, ci din reflexul utilizării, de ani de zile, a acestor semne, sau din dorința de a face mai inteligibile relații complicate (însă numai în volumul tehnic).

[15] Trasarea perpendicularelor CC', HH' se recomandă, mai ales la început, pentru o vizualizare mai bună a raportului L.s - L.i. De fapt, așa cum lesne se vede, C'O și Co (sau H'O și Ho) au aceeași valoare. Procedura ilustrată la figura 3 (trasarea perpendicularelor CC'și HH') rămâne recomandată pentru recipientele asimetrice.

[16] BALFET & 1983, p.8-30, recipientele "deschise" fiind cele fără calotă superioară (farfurie, bol, castron, s.a.), "închise" (termen ușor impropriu, dar consacrat) fiind cele care au C.s. (oală, ulcior,etc.). Clasificarea principalelor forme ceramice mi se pare însă mai nuanțată, într-o perspectivă structuralistă, la BUKO 1990, cu rezumat în limba engleză (vezi în special fig. 118: "Morphological structures of early medieval Polish pottery - common forms").

[17] În practică am folosit destul de puțin această terminologie, și aceasta dintr-un motiv simplu: morfologia numerică lucrează cu... cifre.