Achiziție de date - tipuri de date

CAPITOLUL 1: MORFOLOGIA ANALITICÃ NUMERICÃ

p. 12

1.1. Achiziția de date; tipuri de date

Am numit informație primară[7] criteriile morfologice, exprimate prin cifre, obținute după măsurători și un prim calcul. Am numit, apoi, informație secundară cifrele obținute din corelarea informațiilor primare, deci după încă un rând de calcule. Această perspectivă teoretică pare astăzi depășită, prin înțelegerea mai bună a teoriei informației (din fericire sau din nefericire nu cea învățată din cărți, ci aceea înțeleasă din practică). La momentul inițial procedurile concrete erau altele, respectiv: se citea pe riglă o dimensiune (să spunem diametrul la gură), se tasta pe calculatorul de buzunar, se citea a doua dimensiune, se tasta și se încheia calculul; rezultatul era scris pe un cearșaf, pe o anumită coloană, devenind informație primară.

Astăzi lucrurile se prezintă diferit (vom vedea mai jos cum), ceea ce, inevitabil, schimbă și perspectiva teoretică. Pentru a nu ne bulversa cu totul vom păstra terminologia inițială, cu mențiunea că nu trebuie luată ad literam. Asupra chestiunii voi reveni.

ÎNAPOI LA SUMAR VOLUM I

ÎNAPOI LA INDEX

MAI DEPARTE - § 1.1.1.

[7] TEODOR E. 1996, p. 6-11.