Ceramică arhaică din Moldova

SECȚIUNEA II: SISTEMUL DE REFERINȚĂ

CAPITOLUL 4. REFERINȚA DIACRONICĂ

4.1. Ceramica daco-romană

[p.61]

4.1.4. Ceramică arhaică din arealul carpic

Aspectul regional carpic este reprezentat, așa cum deja am amintit, de lotul ceramicii lucrate cu mâna de la Butnărești[1]. Și în acest caz am optat pentru măsurătoarea exclusiv a formelor și produselor de tip arhaic, deoarece dacă frumoasa ceramică cenușie carpică pare să fi pierit fără urmași, despre ceramica rudimentară produsă în mediu carpic aveam indicii confirmate apoi că ar fi supraviețuit în secolele următoare, conferind ceramicii moldave un aspect inconfundabil. La rigoare, în cele 5 exemplare se pot distinge cel puțin două grupe morfologice distincte, însă puținătatea lotului m-a determinat să lucrez cu o singură medie, globală, ca sugestie asupra a ceea ce înseamnă moștenirea carpică.

Într-unul dintre cele două tabele, media de la Butnărești (poziția 824) este analoagă mediei de la Cățelu Nou (sec. VI) și unei grupe Chilia-Militari, ceea ce va fi comentat la momentul oportun.

ÎNAPOI LA CUPRINS VOLUM I

ÎNAPOI LA INDEX

MAI DEPARTE ceramica sarmatică

[1] BICHIR 1967, planșele 12/1-4, 18/1.