Grosimea pereților

CAPITOLUL 1: MORFOLOGIA ANALITICÃ NUMERICÃ

1.1. Achiziția de date; tipuri de date (continuare)

1.1.2. Informații primare (continuare)

p. 17

1.1.2.9. Grosimea pereților

Grosimea secțiunii pereților recipientului ("profilul") este un criteriu extraformal, reflectând însă fidel măiestria olarului, chiar calitatea pastei, adică lucruri prea importante pentru a le lăsa pe seama aprecierii "perete gros" sau "perete subțire".

(1)Gr.s. (sau Grs) - grosimea superioară este o medie a grosimilor în punctele B și E', raportate la diametrul gurii; adică [(gr.B + gr.E') : 2] : f, rezultatul fiind exprimat în miimi. În exemplul la Planșa I, fig.3, Gr.s. = 0,0531 (notat 53).

(2)Gr.i. - de fapt grosimea bazei. Calculul se face similar: media măsurătorilor la marginea (colțul) bazei și la mijlocul ei, raportată la diametrul bazei (ca în fig.3). Dacă recipientul are talpă, aceasta se "decupează" în prelungirea liniei h', măsurătoarea făcându-se de la colțul astfel obținut. Rezultat: 0,1253 (notat 125).

Aici ar fi de făcut două mici comentarii: dacă nu am "decupa" ieșindul talpei la măsurarea grosimii, am obține indici de grosime anormal de mari, declasând gratuit respectivele vase, și aceasta fiindcă talpa nu este un produs al stângăciei olarului, nici al dorinței de a conferi oalei mai multă stabilitate (talpa însoțește adeseori forme cu baza oricum mai lată!), ci rezultatul mimetismului cultural. De altfel, dacă am aplica măsurătoarea unor baze cu picior inelar, corect ar fi să "decupăm" inelul pentru măsurarea grosimii.

A doua problemă ar fi că sistemul de referință al grosimilor este diferit. Că este singurul sistem de referință fezabil - nu ar mai trebui demonstrat[22]. Dar, uneori, f (diametrul la gură) este de două ori mai mare decât k (diametrul bazei), ceea ce poate face ca peretele bazei să pară (în cifre) mult mai gros decât este. La această chestiune voi reveni.

ÎNAPOI LA SUMAR VOLUMUL I

ÎNAPOI LA INDEX

MAI DEPARTE - § 1.1.3. (Criterii complementare)

[22] Dacă totuși trebuie demonstrat: diametrele la gură și la bază sunt cunoscute aproape întotdeauna, diametrul maxim - rar, iar înălțimea - foarte rar.