Mărimi reale ale obiectului

CAPITOLUL 1: MORFOLOGIA ANALITICÃ NUMERICÃ

1.1. Achiziția de date; tipuri de date (continuare)

1.1.2. Informații primare (continuare)

p. 16

1.1.2.8. Mărimea reală a recipientului

Mărimea reală a vasului ceramic nu poate fi indiferentă. Coloana notată M.r.f. (sau Mrf) consemnează "mărimea reală în f" - adică diametrul la gură (dimensiunea pe care o cunoaștem cel mai frecvent) - în centimetri, cu o zecimală[21]. Dacă desenul de la fig.1 ar fi făcut la scara 1/3, la un diametru maxim de 63 mm., pe desen, f = 14,7 centimetri.

p. 17

Ulterior publicarii Sistemului Compas, am început să stochez și datele despre înălțime (MrI) și diametrul la bază (Mrk). Cu excepția fișelor muzeografice, nimeni nu folosește diametrul maxim (sau mijlociu), pentru simplul motiv că este greu de măsurat (câți muzeografi sunt dotați cu pieptene metalic?). Această informație este însă oricând recuperabilă din baza de date, prin recorelarea datelor (deci printr-o nouă formulă de calcul implementată sistemului).

ÎNAPOI LA SUMAR VOLUMUL I

ÎNAPOI LA INDEX

MAI DEPARTE - § 1.1.2.9. (grosimea pereților)

[21] Am lăsat aici mențiunea originară (cu o zecimală), fiindcă notația la nivel de milimetri este suficientă. Preferința pentru rotunjiri, în textul publicat în 1996 (scris în 1995), se explică prin dificultatea de a opera manual cu șiruri lungi de cifre. Încă din acea perioadă, Sistemul Compas a devenit o aplicație de calculator, moment din care oroarea de zecimale a dispărut rapid. Baza de date lucrează, la nivel calcul, cu 14 zecimale, ceea ce poate părea înspăimântător și inutil, dar, la procesoarele din zilele noastre nu înseamnă nimic. Calculele cele mai complicate, cu formule desfășurate pe o pagină sau mai mult, se realizează absolut instantaneu. Pe de altă parte, există posibilitatea de a afișa, cu rotunjire, orice secvență de zecimale considerată necesară, suficientă și explicită (o zecimală, trei, cinci sau nici una). Nu există incompatibilitate între un calcul foarte exact și o afișare foarte simplă; afișarea poate fi oricât de simplă, calculul rămânând la fel de exact (ceea ce la operarea manuală este imposibil). Faptul este important nu în contextul acestui capitol, ci în contextele calculelor în cascadă, de pildă la calcularea volumelor, pentru care trunchieri repetate pot conduce, uneori, la o alterare semnificativă a rezultatelor. Operarea și gestiunea datelor cu multe zecimale nu numai că nu reprezintă un dezavantaj, dar este chiar o condiție, în anumite situații. Una dintre situații descrisă pentru cunoscătorii bazelor de date este un crosstab query, în care nu pot fi inserate perechi identice de cifre (x = 31; y = 7, la două sau mai multe înregistrări).