Morfologia bazelor

CAPITOLUL 3: Prelucrări alfa-numerice

(continuare)

p. 42

3.5. Morfologia bazei de vas.

Elementele de clasificare propuse (Figura 20) se bazează pe descrierea independentă a interiorului și a exteriorului bazei vasului. Astfel, BB semnifică un fund de vas cu marginile interioare ușor rotunjite și cu suprafața de sprijin dreaptă, iar CE semnifică un fund de vas cu interior drept, cu racord unghiular la corp, cu inel exterior.

Clasificarea este foarte simplă, plecând de la necesitățile imediate de prelucrare a ceramicii de uz comun. Evident că pot fi invocate forme complexe, care cu greu ar putea fi exprimate cu doar câteva litere. Așa ar fi tripodul. Aceasta este o formă foarte rară și nici nu cred că ar trebui codificată cumva. Se poate scrie pur și simplu "tripod", sau se poate adăuga un T la descrierea inițială (de forma XYT). Chestiunea complicatelor baze de amforă, iarăși, nu mi-am propus să o soluționez. La nevoie, o amforă rotunjită simplu poate fi notată chiar AA, desenele de la figura 20 fiind niște scheme logice și nu niște descrieri. Tot așa, o amforă încheiată cu buton poate fi notată AA'. Un fund de amforă încheiată cu un manșon poate fi notată cu AE'. Dar sunt sigur că specialiștii în ceramică romană preferă să-și rezolve singuri problemele. Oricum, clasificarea propusă este de tip deschis și poate fi completată (cu noi elemente descriptive).

p. 43

Revenind aici asupra unei afirmații anterioare, repet că tehnica codificării are ca singur scop simplificarea și raționalizarea expresiei, transformând informația într-un obiect prelucrabil. Tehnica este adresată faptelor de serie mare. Faptele singulare sau rarisime nu necesită - iar uneori nici nu suportă - codificarea. De aceea afirmam mai sus că unele lucruri (e. g. "tripod") nu necesită o notație codificată.

ÎNAPOI LA SUMAR VOLUMUL I

ÎNAPOI LA INDEX

MAI DEPARTE § 3.6. (anse)