Margine

CAPITOLUL 1: MORFOLOGIA ANALITICÃ NUMERICÃ

1.1. Achiziția de date; tipuri de date (continuare)

1.1.2. Informații primare (continuare)

p. 15

1.1.2.4. Proporții ale marginii

Etajului superior al vasului - numit de aici numai "margine" (v. fig. 1) - îi sunt rezervate, în tabele, trei coloane[18]:

(1) Prima înregistrează înălțimea marginii raportată la înălțimea superioară (bf : af). Este notată M/Is, adică marginea în norma înălțimii superioare, și, pentru fig.1 = 0,4425087, transcrisă în tabele ca sutimi (44, 251).

(2) A doua coloană[19] înregistrează tot înălțimea marginii, dar în norma diametrului la gură: M/f = bf : f = 0,2581967 (notat 25,82). Această caracteristică nu ar fi necesară dacă am avea de prelucrat numai vase întregi. Imensa majoritate o reprezintă însă vasele fragmentare, diametrul la gură fiind ușor de aflat pentru aproape oricare fragment de buză. Înălțimea marginii în norma diametrului este un termen de comparație necesar între vase întregi și cele fragmentare;

(3) A treia coloană (notată IG) înregistrează proporția gâtului (bc) în înălțimea marginii (bf). Deci: bc : bf = 0,3412698 (notat 34,127).

ÎNAPOI LA SUMAR VOLUM I

ÎNAPOI LA INDEX

MAI DEPARTE - § 1.1.2.5. (unghiuri)

[18] Vezi, pentru exemplificare, volumul II, Anexe, p. 79. Coloana a 3-a de sus se referă la caracteristicile marginii. Criteriile din acest capitol fiind denominate primare, primesc un P în fața indicativului; vom avea, astfel, PM/Is pentru M/Is (mai departe, în text), sau PM/f pentru M/f.

[19] Numele corect al unei coloane, într-o bază de date, este câmp (termen care va mai fi întâlnit); nu este un detaliu neinteresant, fiindcă numele de coloană poate lăsa loc de confuzii. Nu mai departe decât la nota anterioară, vorbind despre coloana (de cifre) a 3-a, mă refeream la o coloană de ...4 câmpuri. Un câmp se referă la totalitatea informației încărcate sub același nume. Încurcătura este prilejuită de o proprietate foarte elastică (și foarte utilă) a unei baze de date, și anume că poate afișa datele și altfel decât tabelar. Revenind la exemplul de la p. 79 a Anexelor, câmpul PM/Is de sus are o valoare (32,1), care nu este de comparat decât cu valoarea apărută 7 rânduri mai jos, la același PM/Is (34,53). Împreună, toate PM/Is alcătuiesc un câmp. Evident, într-o reprezentare tabelară câmpurile arată ca niște coloane.